Tšernobylin kansallinen museo

Tšernobylin kansallinen museo (ukr. Національний музей «Чорнобиль», Natsionalnyi muzei "Tšornobyl") sijaitsee Kiovassa, ja se keskittyy Tšernobylin ydinvoimalaonnettomuuteen ja sen jälkipyykkiin. Museo avautui yleisölle 26. huhtikuuta 1992. Museon johtajana toimii Vitalina Martynovska. Museon tilat koostuvat kolmesta erillisestä salista. Lisäksi sen pihalla on näytillä pelastustöissä käytettyjä autoja. Museo on määritellyt missiokseen muun muassa ydinvoimalaonnettomuuden pelastustöihin osallistuneiden muiston vaalimisen sekä ydinvoimaa ja Tšernobylia koskevien myyttien murtamisen. Vuonna 2023 museon kävijämäärä oli hieman vajaa 20 000. Kävijäennätys 79 000 tehtiin vuonna 2019. Vuonna 2011 Japanin hallitus ilmoitti tukevansa museota 74 000 dollarin suuruisella summalla. Raha käytettiin muun muassa DVD-soittimiin ja TV-näyttöihin. Japani on tukenut museota vuodesta 1998. Museo vaurioitui pahoin Venäjän massiivisessa ilmaiskussa Kiovaan toukokuussa 2026. Iskun seurauksena noin 40% näyttelyistä tuhoutui. Museota oli vastikään uudistettu, ja se oli avautunut uudestaan yleisölle 26. huhtikuuta 2026, Tšernobylin ydinvoimalaonnettomuuden 40. vuosipäivänä. Uudistettu museo ehti olla avoinna yleisölle alle kuukauden ennen tuhoutumistaan. Lähteet